Henry Bernstein
Store norske leksikon,Språk og litteratur,Litteratur i verden,Europa,Frankrikes litteratur,Frankrikes litteratur på 1900-tallet
Henry Bernstein var en fransk forfatter. I sine tidligste dramaer skildret han vittig og kynisk moderne storbyliv. I senere stykker forsøkte han en dypere skildring av følelseslivet.
I mellomkrigstiden ble han regnet som en av århundrets ledende dramatikere i Frankrike, men mange hevder nå at hans personskildringer er uten ekthet og at han først og fremst søker ytre effekter. Av hans dramaer kan nevnes Le Marché (1901), Le Voleur (Tyven, 1906), Judith (1922) og La Soif (1949). Les mer i Store norske leksikon Frankrikes litteratur Teater i Frankrike drama litteratur Frankrikes historie